text: 
  En af årsagerne til at denne genre er blevet så lukrativ, er 
  naturvidenskabens ændrede status i offentligheden i den sidste halve 
  snes år. I 1970'erne ansås naturvidenskaben for at være en af det 
  bestående samfunds støtter  -  kernefysik førte til kernekraft og 
  atomvåben, molekylærbiologi til genmanipulation, sociobiologi til 
  kønsdiskriminering og racisme, osv.. Naturvidenskabsfolk var kapitalens 
  håndlangere. I løbet af firserne fik naturvidenskaben sig et andet og 
  mere positivt image, nemlig som leverandør af svar på de store 
  spørgsmål: Hvornår begyndte universet? Hvad er menneskets plads i 
  evolutionen? Sidder bevidstheden inde i kraniet? Er Jorden en død 
  klippe med liv på  -  eller selv levende?
  
  Tænkende forskere har naturligvis til alle tider spekuleret over disse 
  emner. Men det var først efter de teknologi-optimistiske 60'ere og de 
  teknologi-kritiske 70'ere, at offentligheden fik øje på dem igen  -  
  og at en trend-katalysator som Brockman kunne give tendensen navn, 
  mæle og underhold.
  
  1 ) Læs i morgen: Professor Preben Plum om " Kejserens ny bevidsthed 
  " af Roger Penrose, Oxford.
  
  
  
  